
SAKARI JOHANNES LEHTONEN 



tl- 



on syntynyt 25. 11. 1903 Tampereella. Toimittuaan t 
siksi Tampereen papiston apulaisena hänet 15. 6. 1929 
määrättiin Viipurin maaseurakunnan läntisten esikaupun- 

* 

Iden papiksi ja v. 1932 tuomiokirkkoseurakunnan papis- 
ton apulaiseksi. Tätä tehtävää hän hoiteli vainovuosiin 
saakka. 



Osta 




siimavoi 



idetta, että 



n a 



äkisit 



Ilm. 3: 17 

Vähässä Aasiassa oli Lykuksen laaksossa Syyrian Antiokus 
II :n perustama kaupunki, jolle hallitsija puolisonsa Laodiken mu- 
kaan oli antanut nimen Laodikea. Alueensa hedelmällisyydellä, 
runsaalla villantuotannolla, kaupalla ja teollisuudella se oli ko- 
honnut hyvin vauraaksi. Kristinusko levisi sinne jo hyvin var- 
hain. Apostoli Paavali on kirjoittanut tälle seurakunnalle kir- 
jeen, joka kuitenkin on kadonnut. Vielä nytkin todistavat mah- 
tavat rauniot kaupungin muinaista komeutta. 

Patmoksen suurella näkijällä Johanneksella oli asiaa Vähän 
Aasian seurakunnille ja niitten johtajille. Efeson, Smyrnan, Per- 

gamon, Tyatiran, Sardeen, Filadelfian ja Laodikean seurakunnil- 
le on kullekin apostolin sana, jotka voimme lukea ilmestyskirjan 

toisessa ja kolmannessa luvussa. 

»Ja Laodikean seurakunnan enkelille kirjoita: Näin sanoo 
Am en, se uskollinen ja totinen todistaja, Jumalan luomakunnan 



alku: Minä tiedän 



tekosi: sinä et ole kylmä etkä palava; oi, 



jospa olisit kylmä tai palava! Mutta nyt, koska olet penseä, etkä 
ole palava etkä kylmä, olen minä oksentava sinut suustani ulos. 

Sillä sinä sanot: Minä olen rikas, minä olen rikastunut enkä mi- 
tään tarvitse; etkä tiedä, että juuri sinä olet viheliäinen ja kurja 
ja köyhä ja sokea ja alaston. Minä neuvon sinua ostamaan mi- 
nulta kultaa, tulessa puhdistettua, että rikastuisit, ja valkeat 
vaatteet, että niihin pukeutuisit eikä alastomuutesi häpeä 

- 

?i, ja silmävoidetta voidellaksesi silmäsi, että näkisit». 

Laodikea oli roomalaisaikana kukoistava kauppakaupunki, 
kuuluisa villateollisuudestaan ja lääkärikoulustaan. Lähetyskirje 
Laodikean seurakunnalle viittaa ilmeisesti puhuessaan rikkaudes- 
f a, vaatteista ja silmävoiteesta juuri niihin seikkoihin, joista Lao- 
dikea silloin tunnettiin. 

Maallisessa rikkaudessa on rikkauden viettelys. Rikkaasta 
nuorukaisesta Jeesus sanoi: »Kuinka vaikea onkaan niiden, 
la on paljon tavaraa, tulla sisälle Jumalan valtakuntaan». Tosin 
han ei sanonut: rikkaan on mahdotonta tulla sisälle Jumalan val- 
takuntaan. Kun opetuslapset kiinnittivät tähän tosiasiaan huo- 
mionsa ja rikkaan nuorukaisen takia olivat murheissaan, niin 
Jeesus sanoi: »Ihmisille se on mahdotonta, mutta ei Jumalalle, 
sillä Jumalalle on kaikki mahdollista». 

Köyhyys sinänsä ei ole ehto Jumalan valtakuntaan pääsemi- 
seen. Köyhyydellä on samaten omat viettelyksensä. Ehkäpä suu- 
remmatkin kuin rikkaudessa. Mutta kyllä se lopulta on yksin 
Jumala, joka pelastaa ihmisen synnin merestä Jumalan valtakun- 
taan, hukkumasta pelastuslaivaan. Vain Jumalalle on mahdollis- 
ta johtaa ihminen, rikas ja köyhä, sisälle armon valtakuntaan. Ja 
tämä tapahtuu yksinomaan armosta. 

Kun sanoma sovitetusta Jumalasta otetaan vastaan täällä syn- 
nin maailmassa, koetaan pelastus. Jeesus on meidän vanhurskau- 
temme. Jeesuksen tähden ei meille lueta meidän syntejämme, 

vaan ne annetaan anteeksi. Niitä ei lueta meille. 

Tämän sovintosaarnan olivat laodikealaiset kerran ottaneet 

- 

vastaan. He olivat päässeet sisälle Jumalan valtakuntaan. Ehkä 

he olivat olleet palaviakin uskossaan ja rakkaudessaan. Mutta he 
olivat langenneet rikkauden viettelykseen ja tulleet penseiksi. 

Ensimmäinen into oli laannut, tilalle oli tullut kuollut usko. Sei- 
laisessa tilassaan he olivat tuomion alaiset. He eivät tosin näh- 
neet omaa vaaranalaista tilaansa. He sanoivat: me olemme rik- 
kaita, me emme mitään tarvitse. Mutta juuri siksi heille piti sa- 
noa: juuri sinä olet viheliäinen ja kurja ja köyhä ja sokea ja 

alaston. 

Onko tämä myöskin meidän tilamme? Onko Herran sana myös 
tänä aikana Suomen seurakunnille: sinä olet viheliäinen ja kurja 
ja köyhä ja alaston? Luulemmeko itsemme rikkaiksi, kun meillä 
on Jumalan sana ja sakramentit? Kun meillä on kirkon ovet 
avoinna ja herätyskokouksia ja hartaustilaisuuksia pidetään en- 
nätysmäärin? 

Ja onko tämä sinun tilasi, sinä sanankuulija tai -julistaja? 
Kyllä, olet paljon saanut rikkautta ylhäältä, kun olet kerran tul- 
lut synnin ja armon tuntemiseen. Oli suuri lahja ylhäältä, kun 
Jumala lunasti sinut kadotetun ja tuomitun ihmisen. Mutta olet- 
ko sitten langennut ei vain maallisen rikkauden vaan myöskin 
hengellisen rikkauden takia paulaan, niin että luulet olevasi 
rikas, vaikka tosiasiassa olet kurja ja alaston, jopa sellainen, että 
sinun alastomuutesi häpeä näkyy? 

Herra herättäköön meitä tänä päivänä sekä suruttomuuden 
että myöskin hengellisen kuoleman unesta! 

Meitä neuvoo sana ostamaan tulessa puhdistettua kultaa, että 
rikastuisimme. Me tarvitsemme lisäksi valkeat vaatteet ja silmä- 
voidetta, jotta näkisimme. 

Pyhä Henki, totuuden henki on paras silmävoide. Suomen Lä- 
hetysseuran kustannuksella on ilmestynyt kirjanen nimeltä »Ih- 

missydän», jossa on kuvasarja teksteineen. Monien hurskaiden 
ihmisten pyynnöstä se ilmestyi saksaksi v. 1732 ranskan kieles- 
tä käännettynä. Sen nimeksi pantiin: »Hengellinen sielun kuvas- 
tin, josta jokainen pelastusta kaipaava ihminen voi nähdä itsen- 
sä, tuntea oman sielunsa tilan ja sovittaa sen mukaan elämän- 
vaelluksensa hyödyllisesti». 

Sata vuotta myöhemmin saksalainen pappismies Johannes 

Gossner laati tälle kuvasarjalle selitykset. Tässä kirjassa on ku- 
vat ja selitykset ihmissydämen erilaisista tiloista. Niinpä on siel- 
lä myöskin Laodikean seurakunnan jäsenten sydämen tila. Kuu- 
des kuva tässä kirjassa nim. on juuri sellaisen ihmisen sydämen 
tila, jonka into on kylmennyt ja rakkaus maailmaan herännyt. 
Sydämen sisimmässä ovat Jeesuksen kärsimyksen merkit vähen- 
tyneet ja armon liekit sammuneet, usko on himmentynyt ja sen 
valo ja loiste kadonnut. Ihminen käy silloin hyvässä penseäksi 
ja uneliaaksi, laiminlyö rukouksen ja valvomisen, mutta katse- 
lee sen sijaan pirteästi tämän maailman turhuutta ja antautuu 
yhä enemmän nauttimaan tämän maailman ja lihan iloja, kun- 

niaa ja tyydytystä. 

Maailmaa kuvaa miekkamies, joka tunkeutuu väkivalloin sy- 
dämeen sisälle. Ja kun ihmisellä ei ole uskonvoimaa, ei rohkeut- 
ta, uskon valoa eikä rakkautta, niin sydän tulee valloitetuksi. 
Paikalle joutuu silloin myös saatana joukkoineen ja päästää sy- 
dämeen nuo hirmuiset petoeläimet: riikinkukon, joka edustaa yl- 
peyttä; pukin, joka edustaa irstaisuutta ja saastaisuutta; sian, 
joka edustaa kohtuuttomuutta; sammakon, joka kuvaa himoa; 
käärmeen, joka kuvaa kateutta ja vahingoniloa; tiikerin, joka ku- 
vaa vihaa ja kostonhimoa sekä kilpikonnan, joka kuvaa 

laiskuutta. 

Ihminen luulee olevansa rikas, kun Kristuksen kärsimyksen 
merkit juuri olivat hänen sydämessään, niiden lämpö vielä tuntuu 
siellä. Mutta tosiasiassa hän on köyhä ja kurja ja alaston. 

Tällaiselle ihmiselle on p. Henki, totuuden henki ainoa silmä- 
voide, joka avaa näkemään todellisen tilan ja johtaa ihmisen kau- 

histumaan omaa tilaansa. 

Silloin aletaan kysyä, missä ovat minun valkeat vaatteeni, ja 
mistä saisin tulessa puhdistettua kultaa? 

Tänä päivänä vielä kaikuu sovintosaarna keskuudessamme. 
Jeesuksen Kristuksen kärsiminen ja kuolema ristinpuulla asete- 
taan vielä tänään katseltavaksemme, jotta siitä saisimme tulessa 
puhdistettua kultaa ja valkeat vaatteet yllemme. 

Jos siis on niitä, jotka Laodikean seurakuntaväen kanssa ovat 
hyljänneet ensimmäisen rakkautensa, muistakaa, mistä olette lan- 
genneet pois ja tehkää parannus. Alkakaa tehdä niitä ensimmäi- 

siä tekoja. Jolla on korva, se kuulkoon, mitä Henki sanoo seura- 
kunnille! 

Tuntuu siltä, että elämme lopun aikaa. Puoliyön hetki lähes- 
tyy. Tulee yö, jolloin ei enää katoamatonta elämän sanaa saarna- 
ta. Jolloin olemme ilman kaikkea valoa. Jolloin Jumalan sana 

otetaan meiltä pois. 

Silloin kyllä havaitsemme oman köyhyytemme. 

Mutta havaitkaamme se nyt jo, kun vielä voimme saada oman 
tosiasiallisen köyhyytemme tilalle tosi rikkauden. Oman alasto- 
muutemme peitteeksi vanhurskauden vaatteet ja omaan sokeu- 
teemme silmävoidetta, joka auttaa meidät näkemään. 



Sakari Lehtoner. 

